ഡയോക്സേൻ ടെട്രാകീറ്റോൺ

C4O6  എന്ന രാസസൂത്രവാക്യമുള്ള ഒരു ജൈവ സംയുക്തമാണ് ഡയോക്സേൻ ടെട്രാകീറ്റോൺ(  1,4-dioxane-2,3,5,6-tetrone).  ഈ സംയുക്തത്തെ പലതരത്തിൽ വിവക്ഷിക്കാം.   കാർബണിന്റെ ഓക്സൈഡ് അഥവാ    ഓക്സോകാർബൺ അതല്ലെങ്കിൽ നാലു കീറ്റോൺ ഗ്രൂപ്പുകളുള്ള ഡയോക്സേൻ, അതുമല്ലെങ്കിൽ വർത്തുളാകൃതിയിൽ കൂട്ടിയോജിപ്പിക്കപ്പെട്ട   ഒരു ജോഡി ഓക്സിറേൻഡയോൺ( C2O3 ) തന്മാത്രകൾ എന്നിങ്ങനെ.     

1998-ൽ, പൗലോ സ്ട്രാസോലിനിയും   മറ്റു ചിലരും ചേർന്ന്  ഈ സംയുക്തം നിർമിച്ചെടുക്കുകയുണ്ടായി.       ഡൈഈഥൈൽ ഈഥ‍ർ ദ്രാവകത്തിൽ അലേയമായ  സിൽവർ ഓക്സലേറ്റ് പൊടി ഇളക്കിച്ചേർത്ത്  അതുമായി  ഓക്സാലിൽ ക്ലോറൈഡ്, (അല്ലെങ്കിൽ ബ്രോമൈഡ്)    പ്രതിപ്രവർത്തിപ്പിച്ചാണ്  ഡയോക്സേൻ ടെട്രാകീറ്റോൺ നിർമ്മിച്ചത്.   ഈഥറിലും ട്രൈക്ലോറോമെഥെയ്നിലും ലയിക്കുന്ന ഈ പദാർത്ഥം  പക്ഷെ −30° C ൽ മാത്രമേ  സ്ഥിരമായിരിക്കൂ;  താപനില  0°C ലേക്ക് ഉയരുമ്പോൾ കാർബൺ മോണോക്സൈഡ് (CO), കാർബൺ ഡൈ ഓക്സൈഡ് (CO2) എന്നിവയുടെ 1: 1 മിശ്രിതമായി വിഘടിക്കുന്നു.   

 അവലംബം